Diari Oficial de la Generalitat Valenciana


Sumari del DOGV 268, del 11-07-1985 (1985/804634)

RESOLUCIÓ de 20 de maig de 1985, de la Direcció general de Comerç i Consum, sobre horaris comercials.
-----------------------------------------------------------------------------------------------------

### Dades del document

Número de DOGV
:   268

Data del DOGV
:   11-07-1985

Secció del DOGV
:   ALTRES DISPOSICIONS

Número del document
:   1985/804634


Data del document
:   20-05-1985

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució de 20 de maig de 1985, de la Direcció General de Comerç i Consum, sobre horaris comercials.  
Regulats per Decret 45/1985 d?11 d'abril del Consell de la Generalitat Valenciana pel qual es regulen els horaris comercials en l'àmbit de la Comunitat Valenciana i davant la necessitat d'establir el procediment per a la presentació i formalització de les sol·licituds d'autorització d'horaris excepcionals al règim general establert, aquesta Direcció General, en virtut d'allò disposat en l'article 3.4 del Decret 45/1985 d?1 l d'abril, ha resolt:   
Article 1  
Les sol·licituds per a l'autorització d'horaris excepcionals a què fa referència l'article 3 del Decret 45/85 d?1 l d'abril del Consell de la Generalitat Valenciana, dirigides al Director General de Comerç i Consum, es presentaran en els Serveis de Comerç dels Serveis Territorials de Comerç i Consum corresponents, amb una antelació mínima de 30 dies a la data en la qual es pretenga establir l'esmentat horari excepcional.   
Article 2  
1. Les sol·licituds podran ser individuals o col·lectives i formular-se aquestes darreres a través de les Associacions de Comerciants o Corporacions Locals Interessades, per a una activitat o zona geogràfica determinada.   
2. En les esmentades sol·licituds hom expressarà les causes Justificatives de la petició i l'horari que es pretén establir i duració temporal d'aquest, que en cap cas podrà excedir d'un any. A les sol·licituds hom acompanyarà les següents dades i documents:   
a) En les sol·licituds individuals:   
-Fotocòpia del Document Nacional d'Identitat del sol·licitant i en el supòsit de persona jurídica, document que acredite la constitució legal d'aquesta i Cèdula d'Identificació Fiscal corresponent.   
-Document que acredite la representació del compareixent, si s'escau.   
-Rebut acreditatiu de trobar-se al corrent de pagament de la Llicència Fiscal de l'activitat o activitats que s'exerceixen.   
-Nom comercial i ubicació de l'establiment.   
b) En les sol·licituds col·lectives:   
-Les Associacions de Comerciants hauran d'acompanyar el document que acredite la seua constitució legal i poder de representació del compareixent, col·lectiu per a qui es sol·licita l'autorització, descripció de l'activitat d'aquest, relació d'establiments associats i ubicació d'aquells.   
-Les Corporacions Locals hauran d'acompanyar l'acord de l'òrgan competent que sol·licita l'autorització i descripció detallada de la zona geogràfica on pretén establir-se l'horari excepcional, amb la relació d'establiments afectats si s'escau.   
3. Els Serveis de Comerç i Consum i la Direcció General de Comerç i Consum podran recaptar dels sol·licitants qualsevol informació o documentació addicional que considere necessaria per a la resolució de l'expedient.   
Article 3  
Rebudes les sol·licituds en forma, els Serveis de Comerç, amb informe prèvi de les Associacions de Consumidors i Usuaris i de les Organitzacions Sindicals i Empresarials més representatives del Sector en el àmbit territorial corresponent, i a la vista de les circumstàncies a què fa referència l'article 3.2.1 del Decret 45/1985 d?1 I d'abril, emetran en un tèrmini màxim de 20 dies informe preceptiu i elaboraran l'expedient amb tot al lo actuat al Director General de Comerç i Consum qui resoldrà en un tèrmini màxim de 10 dies.   
Article 4  
La present Resolució entrarà en vigor el dia de la seua publicació al Diari Oficial de la Generalitat Valenciana.   
València, a 20 de maig de 1985.   
El Director General de Comerç i Consum,  
MANUEL AGRAMUNT ROS DE URSINOS